चीन में हुआक्सी शहर में पैदा हुआ जियाओ फेंग नहीं जानता था कि पैदा होते ही वह दुनिया में एक अजूबे का गवाह बनेगा। जियाओ जब पैदा हुआ तो किसी को भी पता नहीं था कि ऐसा कुछ होगा। जियाओ के माता-पिता साधारण बच्चों की तरह जन्म के बाद उसे लेकर घर चले आए। लेकिन घर जाकर उन्हें जियाओ का पेट सामान्य से कुछ ज्यादा बड़ा लगा, साथ ही जियाओ की हरकतों से उन्हें लगा कि उसे सांस लेने में कठिनाई हो रही है। उन्होंने उसे डॉक्टर को दिखाया तो पता चला कि जियाओ के पेट में एक और भ्रूण पल रहा है जिसे अगर तुरंत निकाला नहीं गया तो जियाओ की मौत हो सकती है। डॉक्टरों ने तत्काल ऑपरेशन कर जियाओ के पेट से वह भू्रण तो निकाल दिया लेकिन ऐसी हैरत भरी कहानी आज तक किसी ने नहीं सुनी थी।